ವಿಲನ್ ಪಾತ್ರದಲ್ಲಿ ನಟಿಸಿದ್ದಕ್ಕೆ ಮನೆಯಿಂದ ಹೊರ ಹಾಕಿದ್ದರಂತೆ ಈ ನಟನ ತಂದೆ..! 500ಕ್ಕೂ ಹೆಚ್ಚು ಸಿನಿಮಾಗಳಲ್ಲಿ ವಿಭಿನ್ನ ಪಾತ್ರಗಳಲ್ಲಿ ನಟಿಸಿರುವ ಇವರು, ಬಾಲಿವುಡ್ನ ಖ್ಯಾತ ಖಳನಟರಲ್ಲಿ ಒಬ್ಬರು. ತೆರೆ ಮೇಲೆ ವಿಲನ್ ಆಗಿ ಅಬ್ಬರಿಸುವ ರಂಜೀತ್, ನಿಜ ಜೀವನದಲ್ಲಿ ತುಂಬಾ ನಾಚಿಕೆ ಸ್ವಭಾವದವರಂತೆ. ಬಾಲಿವುಡ್ನಲ್ಲಿ ಕಷ್ಟಪಟ್ಟು ತಮ್ಗಮ ಶ್ರಮದಿಂದ ಈ ಸ್ಥಾನಗಿಟ್ಟಿಸಿಕೊಂಡಿರುವುದಾಗಿ ಸಂದರ್ಶನಗಳಲ್ಲಿ ಹೆಮ್ಮೆಯಿಂದ ಹೇಳಿಕೊಳ್ಳುತ್ತಾರೆ ರಂಜೀತ್. ಮೂಲತಃ ಪಂಜಾಬಿನವರಾದ ರಂಜೀತ್ ಅವರ ಮೊಲದ ಹೆಸರು ಗೋಪಾಲ್ ಬೇಡಿ. ರಂಜೀತ್ ಅವರಿಗೆ ಬಾಲ್ಯದಲ್ಲಿ ಸಿನಿಮಾಗೆ ಬರುವಾಸೆ ಇರಲಿಲ್ಲವಂತೆ. ಹೆಚ್ಚಾಗಿ ಫುಟ್ಬಾಲ್ ಆಡುತ್ತಿದ್ದ ರಂಜೀತ್, ಸದಾ ಗೋಲ್ ಕೀಪರ್ ಆಗುತ್ತಿದ್ದರಂತೆ. ಇದರಿಂದಲೇ ಅವರಿಗೆ ಗೋಲಿ ಎಂಬ ಹೆಸರು ಬಂದಿದೆಯಂತೆ. ಅವರ ಹೆಸರಿನ ಜೊತೆ ಗೋಲಿ ಅನ್ನೋದು ಸೇರಿ ಹೋಗಿದೆ. ಈ ನಟನಿಗೆ ರಂಜೀತ್ ಎಂದು ಹೊಸದಗಿ ನಾಮಕರಣ ಮಾಡಿದ್ದು, ಸುನೀಲ್ ದತ್ ಅವರಂತೆ. ಮುಂಬೈನಲ್ಲಿ ಒಂದು ಪಾರ್ಟಿಯಲ್ಲಿದ್ದಾಗ ನಿರ್ಮಾಪಕರೊಬ್ಬರು ಇವರಿಗೆ ಸಿನಿಮಾದಲ್ಲಿ ನಟಿಸುತ್ತೀಯಾ ಎಂದು ಕೇಳಿದ್ದರಂತೆ. ಅದಕ್ಕೆ ಹಿಂದೆ ಮುಂದೆ ಯೋಚಿಸದೆ ಓಕೆ ಎಂದಿದ್ದರಂತೆ ರಂಜೀತ್. 196667ರಲ್ಲಿ ಸಾವನ್ ಬಾದೋ ಚಿತ್ರದಲ್ಲಿ ರೇಖಾ ಅವರ ಸಹೋದರನ ಪಾತ್ರದಲ್ಲಿ ಮೊದಲ ಬಾರಿಗೆ ಸಿನಿ ರಂಗಕ್ಕೆ ಎಂಟ್ರಿ ಕೊಟ್ಟಿದ್ದು. 1968ರಲ್ಲಿ ರೇಷ್ಮಾ ಔರ್ ಶೇರಾ ಚಿತ್ರದ ಮೂಲಕ ರಂಜೀತ್ ಖಳನಟನಾಗಿ ಪರಿಚಿತರಾದರು. ಶರ್ಮೀಲಿ ಸಿನಿಮಾದಲ್ಲಿ ರಂಜಿತ್ ಅತ್ಯಾಚಾರ ಮಾಡುವ ದೃಶ್ಯದಲ್ಲಿ ನಟಿಸಿದ್ದರಿಂದ, ಅವರನ್ನು ಮೆನಯವರು ಮೆನಯಿಂದ ಹೊರ ಹಾಕಿದ್ದರಂತೆ. ಇದರಿಂದಾಗಿ ರಂಜಿತ್ ಕೆಲ ಸಮಯ ಸಿನಿಮಾಗಳಲ್ಲಿ ಅಭಿನಯಿಸುವುದನ್ನೇ ನಿಲ್ಲಿಸಿದ್ದರಂತೆ. ನಂತರ ಮನೆಯವರಿಗೆ ಅದು ಕೇವಲ ಅಭಿನಯ ಹಾಗೂ ತನ್ನ ನಟನೆ ತನ್ನ ವೃತ್ತಿ ಎಂದು ಅರ್ಥ ಮಾಡಿಸಿದ್ದರಂತೆ. ಈ ಕುರಿತಾಗಿ ರಂಜೀತ್ ಸಂದರ್ಶನವೊಂದರಲ್ಲಿ ಹೇಳಿಕೊಂಡಿದ್ದಾರೆ.